****

**KOULULAISET POLKIMILLE: PYÖRÄILYKASVATUKSEN LUKUVUOSIKELLO**

Pyöräilykuntien verkostossa suunniteltu pyöräilykasvatuksen kokonaisuus nivoutuu sujuvasti koulun vuosikiertoon. Syyslukukaudella pienimpienkin koululaisten pyöräily lähtee käyntiin *Pyöräilevän koulubussin* myötä. Itsenäisesti kouluun pyöräilevien oppilaiden kanssa on lukuvuoden aluksi hyvä kerrata keskeisimmät liikennesäännöt ja harjoitella liikenteessä liikkumista konkreettisissa tilanteissa, todellisissa liikenneympäristöissä. Liikennetaitojen ja pyöränkäsittelyvarmuuden hiomiseen sopii *Koululaisten Pyöräilymerkki.*

Koulureittien tultua tutuiksi ei ole mitään syytä lopettaa pyöräilyä. Pyöräilykauden pidentämisestä ja ympärivuotisen pyöräilyn mahdollisuuksista muistuttavat lokakuussa järjestettävä *Koulujen Kilometrikisa* ja helmikuussa pyöräiltävä *Pyörällä kouluun -päivä*.

Keväällä nautiskellaan lämpenevistä säistä ja valoisista aamuista toukokuun *Pyöräilyviikolla* ja sen yhteydessä toteutettavan *Pyörällä kouluun -päivän* merkeissä. *Koululaisten Pyöräilymerkki* sopii myös keväällä toteutettavaksi.

|  |  |
| --- | --- |
| **Pyöräilevä koulubussi** [poljin.fi/fi/koulubussit](http://poljin.fi/fi/koulubussit) | * Sovitun aikataulun ja sovittujen ”pysäkkien” kautta kulkeva aikuisten luotsaama pyöräreitti koulumatkoille * Perheiden arkea helpottavaa yhteistyötä |
| **Koululaisten Pyöräilymerkki** [poljin.fi/fi/pyorailymerkki](http://poljin.fi/fi/pyorailymerkki) | * Pyöräilykasvatuksen opintokokonaisuus alakouluille * Vahvistaa pyöränkäsittelytaitoja ja tukee liikenteessä liikkumista * Voidaan toteuttaa vaiheittain eri luokka-asteilla tai yhtenä kokonaisuutena esimerkiksi liikuntapäivän yhteydessä |
| **Koulujen Kilometrikisa lokakuussa** [www.kilometrikisa.fi/koulut/](http://www.kilometrikisa.fi/koulut/) | * Leikkimielinen kisa, jossa kerätään yhdessä kilometrejä luokalle * Pidentää pyöräilykautta * Lisää liikuntaa koululaisten päiviin |
| **Pyörällä kouluun -päivä helmikuussa touko- ja syyskuussa** [pyorallakouluun.fi/](http://www.pyorallakouluun.fi/) | * Koko koulun pyöräilypäivä, jonka aikana voi esimerkiksi toteuttaa Koululaisten Pyöräilymerkin, tehdä pyöräretken, huoltaa polkupyöriä, ottaa ”minä ja polkupyörä” -selfieitä yms. |

Pyöräilykasvatuksen juurruttamiseksi tarvitaan useiden tahojen yhteistyötä. Pyöräilykuntien verkoston ja Pyöräliiton käynnissä oleva yhteishanke Arkimatkat aktiivisiksi – pyöräilykasvatus 2.0 on muodostanut pyöräilykasvatuksen verkoston, jossa kunkin toimijan voimia ja vahvuuksia hyödynnetään lasten arkipyöräilyn lisäämiseksi.

Pyöräily-kuntien verkosto

69 jäsenkuntaa

Pyöräliitto

Paikalliset pyöräily-yhdistykset

Pyöräilynohjaajat

kun-nat

Koulut ja päiväkodit

Pyöräilyn ja kävelyn olosuhteet, liikenneturvallisuus

Pyöräilykummit

**Pyöräilykummitoiminta**

Pyöräilykummit ovat Pyöräilykuntien verkoston ja Pyöräliton kouluttamia vapaaehtoisia, joiden tehtävänä on kannustaa lapsia arkiliikkumiseen ja toimia tukena opettajille, jotka haluavat lisätä oppilaidensa pyöräilyä. Kummina voi toimia koululaisten pyöräilyn edistämisestä kiinnostunut aikuinen.

Kummi voi sovitusti esimerkiksi lähteä opettajan tueksi pyöräretkelle, järjestää ajotaitoradan, ohjata pyöräilymerkkisuorituksia tai vaikkapa jutella oppilaitten kanssa pyöräilystä. Kummi voi myös toimia pyöräilevän koulubussin kuskina tai Pyörällä Kouluun -päivän pyöränkorjauspajan vetäjänä. Kummikoulutuksia on järjestetty syksyllä 2016 Lappeenrannassa, Helsingissä ja Tampereella. Lisää koulutuksia on tulossa eri puolille Suomea.